ORDE do 17 de decembro de 2004 pola que se autoriza a apertura e funcionamento das escolas de educación infantil Castrillón e Os Cativos, ambas as dúas da Coruña, para impartir as ensinanzas de educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/01/2005

Examinados os expedientes iniciados polo Concello da Coruña, nos cales solicita a apertura e funcionamento das escolas de educación infantil Castrillón e Os Cativos, ambas as dúas situadas no devandito concello, para impartir as ensinanzas de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Real decreto 827/2003, do 27 de xuño (BOE do 28 de xuño), polo que se
establece o calendario de aplicación da nova ordenación do sistema educativo; o Real decreto 1318/2004, do 28 de maio (BOE do 29 de maio), polo que se modifica o mencionado Real decreto 827/2003, e o Decreto 374/1996, do 17 de outubro (DOG do 21 de outubro), polo que se aproba o Regulamento das escolas de educación infantil e dos colexios de educación primaria.
Considerando que concorren nos expedientes os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Centros e Ordenación Educativa
DISPÓN:
Primeiro.-Autorizar a apertura e funcionamento das escolas de educación infantil Castrillón e Os Cativos, ambas as dúas da Coruña, para impartir as ensinanzas de educación infantil, segundo se especifica no anexo desta orde.
Segundo.-Para as ensinanzas de educación infantil que se autorizan, a Delegación Provincial da Consellería de Educación e Ordenación Universitaria, despois do informe da Inspección educativa, aprobará expresamente a relación de persoal que imparta docencia no devandito centro.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Disposición transitoria
Tendo en conta o mencionado Real decreto 1318/2004, do 28 de maio, mentres non se implanten as ensinanzas de educación infantil recollidas na Lei orgánica 10/2002, do 23 decembro, de calidade da educación, estas escolas poderán impartir os cursos correspondentes ao segundo ciclo de educación infantil regulados pola Lei orgánica 1/1990, do 3 de outubro, de ordenación xeral do sistema educativo.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 17 de decembro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: rúa José María Hernansaez, s/n.
Denominación: escola de educación infantil Castrillón.
Titular: Concello da Coruña.
Código do centro: 15032455.
Ensinanzas que se autorizan: 3 unidades de educación infantil para 25 alumnos/unidade.
Provincia: A Coruña.
Concello: A Coruña.
Localidade: A Coruña.
Enderezo: rúa Palavea, s/n.
Denominación: escola de educación infantil Os Cativos.
Titular: Concello da Coruña.
Código do centro: 15032467.
Ensinanzas que se autorizan: 3 unidades de educación infantil para 25 alumnos/unidade.
CONSELLERÍA DE POLÍTICA AGROALIMENTARIA E
DESENVOLVEMENTO RURAL